arnastofnun/IGC-2024 huggingface dataset:
S-790/2012

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 2. október 2012 á hendur E-x-x G-x-x J-x-x, fæddri 1. febrúar 1982, ríkisborgara Nígeríu, „fyrir skjalafals, með því að hafa, þann 23. september 2012, framvísað gagnvart landamæralögreglu á Keflavíkurflugvelli í blekkingarskyni er hún kom til landsins með flugi DY-1170 frá Osló, Noregi, þremur grunnfölsuðum skilríkjum, kennivottorði frá Ítalíu nr. AR 5534869 með gildistíma 11.11.2011 til 10.11.2021, ferðaskilríki útlendings frá Ítalíu nr. 060231 með gildistíma 16.10.2011 til 16.10.2014 og dvalarleyfisskjali frá Ítalíu nr. F051700 með gildistíma 16.10.2011 til 16.10.2014, allt skilríki á nafni E-x-x A-x-x, f.d. 26.06.1984.

Telst þessi háttsemi ákærðu varða við 1. mgr. 155. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.“

Af hálfu ákærðu er krafist vægustu refsingar er lög leyfa. Þá gerir verjandi ákærðu kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að hún er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Samkvæmt dómaframkvæmd þykir refsing ákærðu hæfilega ákveðin fangelsi í 30 daga. Til frádráttar refsingu ákærðu kemur gæsluvarðhald sem hún hefur sætt frá 26. september 2012.

Með vísan til 1. mgr. 218. gr. laga nr. 88/2008 ber ákærðu að greiða sakarkostnað málsins. Um er að ræða þóknun verjanda hennar sem er hæfilega ákveðin 77.434 krónur, að meðtöldum virðisaukaskatti.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærða, E-x-x G-x-x J-x-x, sæti fangelsi í 30 daga. Til frádráttar refsingu ákærðu kemur gæsluvarðhald sem hún hefur sætt frá 26. september 2012.

Ákærða greiði í sakarkostnað 77.434 króna þóknun verjanda hennar, S-kvk-ef B. F-kvk-ef héraðsdómslögmanns.

S-kvk-nf B-kvk-nf
S-798/2012

Mál þetta, sem dómtekið var 15. nóvember 2012, er höfðað með ákæru útgefinni af lögreglustjóranum á Suðurnesjum 8. október 2012 á hendur G-kk-þgf K-kk-þgf P-kk-þgf, kt. […],[…]. Ákærða er gefið að sök fíkniefnalagabrot, með því að hafa föstudaginn 25. maí 2012 haft í vörslum sínum 64,70 g af kókaíni, sem hefur 65% styrkleika, en fíkniefnunum framvísaði ákærði við húsleit í íbúð 1202, Hörðukór 3, Kópavogi, umrætt sinn.

Þetta er talið varða við 2. gr., sbr. 5. og 6. gr., laga um ávana- og fíkniefna nr. 65/1974, sbr. lög nr. 80/1980, sbr. lög nr. 13/1985 og lög nr. 68/2001.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að gerð verði upptæk 64,70 g af kókaíni, samkvæmt heimild 6. mgr. 5. gr. laga nr. 65/1974, sbr. lög nr. 10/1997, sbr. 2. mgr. 14. gr. reglugerðar nr. 233/2001.

Ákærði krefst vægustu refsingar er lög leyfa. Þá gerir verjandi kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur […] 1983. Samkvæmt sakavottorði ákærða hefur hann ekki áður gerst sekur um refsiverða háttsemi. Hann hefur skýlaust játað brot sitt. Að þessu virtu og með hliðsjón af umræddu magni fíkniefna þykir refsing ákærða hæfilega ákveðin fangelsi í þrjá mánuði, sem bundin verður skilorði eins og nánar greinir í dómsorði.

Að kröfu ákæruvaldsins og með vísan til framangreindra laga- og reglugerðarákvæða skulu upptæk til ríkissjóðs 64,70 g af kókaíni, sem lögregla lagði hald á.

Með vísan til 1. mgr. 218. gr. laga nr. 88/2008 ber að dæma ákærða til að greiða sakarkostnað. Samkvæmt yfirliti um sakarkostnað nemur kostnaður vegna matsgerðar rannsóknarstofu Háskóla Íslands í lyfja- og eiturefnafræði 75.657 krónum. Þóknun verjanda þykir hæfilega ákveðin 50.200 krónur, að virðisaukaskatti meðtöldum.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, G-kk-nf K-kk-nf P-kk-nf, sæti fangelsi í þrjá mánuði, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti ákærði upptöku á 64,70 g af kókaíni, sem lögregla lagði hald á.

Ákærði greiði 125.857 krónur í sakarkostnað, þar með talda þóknun verjanda síns, G-kk-ef S-x-x R-kk-ef héraðsdómslögmanns, að fjárhæð 50.200 krónur.

S-kvk-nf B-kvk-nf
S-79/2012

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 24. janúar 2012 á hendur B-kk-þgf S-kk-þgf Ó-kk-þgf, kt. 000000-0000, Mávabraut 12d, 230 Reykjanesbæ fyrir fjárdrátt, með því að hafa 1. apríl 2011 til 30. apríl 2011, í ótilgreind skipti, er ákærði starfaði sem starfsmaður verslunarþjónustu Securitas í versluninni 10-11, dregið sér fé og nýtt í eigin þágu, samtals kr. 167.985-, með því að taka peninga úr sjóðsvél verslunarinnar 10-11 og setja peninginn beint í vasa sinn.

Telst þessi háttsemi ákærða varða við 1. mgr. 247. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Um málavexti er vísað til ákæru.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæðis í ákæru. Engar óskir hafa komið fram um að fram fari aðalmeðferð í málinu.

Ákærði er fæddur 13. september 1989 og hefur ekki áður sætt refsingum.

Er refsing ákærða hæfilega ákveðin fangelsi í einn mánuð. Rétt þykir að fresta fullnustu refsingarinnar og skal hún niður falla að liðnum tveimur árum frá birtingu dómsins, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955

Af hálfu ákæruvaldsins sótti málið Ó-kk-nf Á-kk-nf H-kk-nf fulltrúi lögreglustjórans á Suðurnesjum.

Dóm þennan kveður upp S-kk-nf S-kk-nf héraðsdómari.

D ó m s o r ð:

Ákærði, B-kk-nf S-kk-nf Ó-kk-nf, sæti fangelsi í 1 mánuð, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

S-kk-nf S-kk-nf
S-812/2012

Mál þetta, sem dómtekið var 15. nóvember 2012, er höfðað með ákæru útgefinni af lögreglustjóranum á Suðurnesjum 15. október 2012 á hendur D-kvk-þgf P-kvk-þgf, […], […], „fyrir fjársvik, með því að hafa á tímabilinu 21.2.2008 til 31.03.2008, í alls 94 skipti, svikið út vörur og þjónustu hjá eftirgreindum fyrirtækjum, samtals að verðmæti kr. 682.230, með því að framvísa þar í blekkingarskyni og án heimildar greiðslukorti Ö-kvk-ef B-kvk-ef B-kvk-ef, kt. […], sem ákærða hafði komist yfir, og látið þannig skuldfæra andvirði varanna og þjónustunnar á kreditkortareikning eiganda, eins og hér greinir:

Samtals: kr. 682.230

Telst þessi háttsemi ákærða varða við 1. mgr. 248. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.“

Ákærða krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að hún er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákærða er fædd […] 1979. Samkvæmt sakavottorði ákærðu hefur hún ekki áður gerst sek um refsiverða háttsemi. Þegar litið er til játningar ákærðu, þess heildarverðmætis sem um ræðir og mikils dráttar á útgáfu ákæru þykir refsing ákærðu hæfilega ákveðin fangelsi í þrjá mánuði, sem bundin verður skilorði, eins og nánar greinir í dómsorði.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærða, D-kvk-nf P-kvk-nf, sæti fangelsi í þrjá mánuði, en fresta skal fullnustu refsingarinnar og hún niður falla að liðnu einu ári frá birtingu dómsins haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

S-kvk-nf B-kvk-nf
S-865/2012

Mál þetta, sem dómtekið var fyrr í dag, er höfðað með ákæru lögreglustjórans á Suðurnesjum, útgefinni í dag, á hendur Y-x-x M-x-x A-x-x, fæddum 1. maí 1989, íröskum ríkisborgara,

„fyrir skjalafals með því að hafa, föstudaginn 19. október 2012, í kjölfar þess að lögregla hafði afskipti af ákærða, skömmu eftir að hann kom til landsins með flugi Icelandair FI213 frá Kaupmannahöfn, framvísað við lögreglu, í blekkingarskyni, grísku kennivottorði nr. AZ038915, á nafni G-x-x R-x-x, f.d. 25.09.1984, sem reyndist breytifalsað, þ.e. falsað að hluta en skipt hafði verið um mynd í kennivottorðinu.

Telst þessi háttsemi ákærða varða við 1. mgr. 155. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Í málinu liggur ekki fyrir sakavottorð og engar upplýsingar liggja fyrir um það hvort ákærði hefur áður gerst sekur um refsiverða háttsemi.

Við ákvörðun refsingar er litið til þess að ákærði hefur gengist við broti sínu. Þá er litið til þess að ekkert liggur fyrir um það að ákærði hafi áður gerst sekur um refsiverða háttsemi. Með hliðsjón af framangreindu og dómaframkvæmd þykir refsing ákærða hæfilega ákveðin fangelsi í 30 daga. Til frádráttar refsingunni komi gæsluvarðhald sem ákærði hefur sætt frá 23. október sl.

Ákærði greiði málsvarnarlaun skipaðs verjanda síns, S-kvk-ef B-kvk-ef F-kvk-ef hdl., sem þykja hæfilega ákveðin að fjárhæð 125.500 krónur að meðtöldum virðisaukaskatti.

Dóm þennan kveður upp R-kvk-nf B-kvk-nf dómstjóri.

Dómsorð:

Ákærði, Y-x-x M-x-x A-x-x, sæti fangelsi í 30 daga. Til frádráttar refsingunni komi gæsluvarðhald sem ákærði hefur sætt frá 23. október 2012.

Ákærði greiði þóknun skipaðs verjanda síns, S-kvk-ef B-kvk-ef F-kvk-ef hdl., að fjárhæð 125.500 krónur.

R-kvk-nf B-kvk-nf
S-876/2012

Mál þetta sem dómtekið var í dag er höfðað með ákæru lögreglustjórans á Suðurnesjum útgefinni í dag á hendur M-x-x Y-x-x, fæðingardagur 5.1.1993, ríkisborgara Afganistan, fyrir misnotkun skjals, með því að hafa, þann 29. október 2012, framvísað gagnvart landamæralögreglu á Keflavíkurflugvelli í blekkingarskyni norsku vegabréfi nr. [...] á nafni H-x-x Y-x-x, fd. 25.4.1988 en ákærði hafði þá nýkomið með flugi frá Osló, Noregi og var á leið í flug til Toronto, Kanada.

Telst þessi háttsemi ákærða varða við 1. mgr. 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði hefur krafist vægustu refsingar sem lög leyfa og þess að gæsluvarðhald sem hann hefur sætt frá því 30. október sl. komi til frádráttar með fullri dagatölu. Þá gerir verjandi kröfu um málsvarnarlaun.

Um málavexti er vísað til ákæru.

Ákærði hefur í þinghaldinu í dag játað þær sakir sem hann er borinn í ákæru.

Verður mál þetta því dæmt samkvæmt heimildarákvæði 164. gr. laga nr. 88/2008 um meðferð sakamála, en með skýlausri játningu ákærða, sem samrýmist öðrum gögnum málsins, telst sannað að hann hafi gerst sekur um þá háttsemi sem honum er gefin að sök í ákæru og þar eru réttilega heimfært til refsiákvæða. Hvorugur málsaðili hefur gert kröfu um að aðalmeðferð fari fram.

Dómari gaf sækjanda og verjanda kost á að tjá sig um lagaatriði og ákvörðun viðurlaga.

Ákærði sem fæddur er 5. janúar 1993 á ekki að baki neinn sakarferil svo vitað sé.

Þykir refsing ákærða hæfilega ákveðin samkvæmt dómvenju eins mánaðar fangelsi.

Samkvæmt 218. gr. laga nr. 88/2008 um meðferð sakamála ber að dæma ákærða til greiðslu alls sakarkostnaðar eins og segir í dómsorði.

Ó-kk-nf Á-kk-nf H-kk-nf fulltrúi lögreglustjórans á Suðurnesjum sótti málið.

S-kk-nf S-kk-nf héraðsdómari kveður upp dóminn.

D ó m s o r ð:

Ákærði, M-x-x Y-x-x, sæti fangelsi í 30 daga. Til frádráttar refsivistinni kemur gæsluvarðhald sem hann hefur sætt frá 30. október sl.

Ákærði greiði málsvarnarlaun skipaðs verjanda síns Ú-kk-ef G-kk-ef hdl., 81.575 krónur að meðtöldum virðisaukaskatti.

S-kk-nf S-kk-nf
S-992/2011

Mál þetta, sem dómtekið var 17. janúar 2012, er höfðað með ákæru lögreglustjórans á höfuðborgarsvæðinu, útgefinni 6. september 2011, á hendur B-kk-þgf T. B-kk-þgf, kt. 210265-5629, Krummahólum 2, Reykjavík „fyrir eignaspjöll, með því að hafa aðfaranótt sunnudagsins 13. september 2009, á bifreiðastæði framan við skemmtistaðinn Spot, Bæjarlind, Kópavogi, sparkað í bifreiðina ZT-696 sem þar var lagt, með þeim afleiðingum að vélarhlífin skemmdist og plasthlíf fremst á vélarhlífinni brotnaði.

Telst þetta varða við 1. mgr. 257. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Ákærði hefur ekki áður sætt refsingu.

Við ákvörðun refsingar er litið til játningar ákærða og þess að hann hefur ekki áður gerst sekur um refsiverða háttsemi svo kunnugt sé. Þá er litið til þess að um minniháttar eignaspjöll var að ræða. Loks er litið til þess að um 18 mánuðir liðu frá því að kæra var lögð fram í málinu og rannsókn málsins lauk þar til ákæra var gefin út í málinu. Voru þá liðin tæp tvö ár frá framningu brotsins. Í ljós alls framangreinds þykir rétt að gera ákærða ekki refsingu í málinu.

Ákærði greiði þóknun skipaðs verjanda síns, S-kk-ef A-kk-ef S-kk-ef hrl., sem þykir hæfilega ákveðin 125.500 krónur að meðtöldum virðisaukaskatti.

R-kvk-nf B-kvk-nf héraðsdómari kveður upp dóminn.

Dómsorð:

Ákærða, B-kk-þgf T. B-kk-þgf, er ekki gerð refsing í máli þessu.

Ákærði greiði þóknun skipaðs verjanda síns, S-kk-ef A-kk-ef S-kk-ef hrl., að fjárhæð 125.500 krónur.

R-kvk-nf B-kvk-nf
E-4204/2011

Mál þetta, sem var tekið til úrskurðar 20. janúar sl., er höfðað fyrir Héraðsdómi Reykjavíkur af K á hendur M, með stefnu birtri 2. nóvember 2011.

Stefnandi krefst þess að henni verði einni með dómi falin forsjá telpunnar S, til 18 ára aldurs. Jafnframt er krafist meðlags til framfærslu barnsins eins og barnalífeyrir er ákveðinn hverju sinni. Þá er krafist málskostnaðar eins og mál þetta væri ekki gjafsóknarmál.

Stefndi krefst þess aðallega að hann verði sýknaður af öllum kröfum stefnanda og að honum verði með dómi falin óskipt forsjá dóttur sinnar og stefnanda til 18 ára aldurs. Þá er krafist meðlags með barninu úr hendi stefnanda til 18 ára aldurs og að inntak umgengnisréttar stefnanda verði ákvarðað með dómi. Til vara krefst stefndi þess að verði stefnanda dæmd forsjá telpunnar verði jafnframt með dómi kveðið á um inntak umgengnisréttar hans við telpuna. Þá krefst stefndi málskostnaðar að mati dómsins.

Stefndi skilaði greinargerð í málinu hinn 13. desember 2011. Dómari málsins fékk máli þessu úthlutað 3. janúar sl.

Í ljósi þess að stefnandi býr að A og stefndi á B og forsjármál þetta er höfðað í Reykjavík, gaf dómari málsins lögmönnum kost á því í fyrirtöku hinn 20. janúar sl. að gera grein fyrir varnarþingi málsins. Af hálfu aðila var þá ekki gerð krafa um málskostnað.

Lögmenn bera því við að þeir hafi sammælst um varnarþing hér í Reykjavík. Í 3. mgr. 42. gr. laga 91/1991 um meðferð einkamála er almenn heimild til handa málsaðilum til að semja um meðferð máls fyrir dómi í hvaða dómumdæmi sem er. Samkvæmt 2. mgr. 43. gr. sömu laga raska ákvæði V. kafla laga um meðferð einkamála, sem fjallar um varnarþing, ekki gildi sérreglna um varnarþing eftir öðrum lögum.

Samkvæmt 38. gr. barnalaga nr. 76/2003 verður mál vegna forsjár barns rekið eftir almennum reglum um einkamál, nema að því leyti sem á annan veg er mælt fyrir um í barnalögum. Í 37. gr. er kveðið á um að forsjármál skuli höfða á heimilisvarnarþingi barns eða á heimilisvarnarþingi stefnda að öðrum kosti. Ákvæði þetta verður að telja fortakslaust og ekki sé heimilt að víkja frá því með samningi málsaðila. Þá er þess einnig að gæta að ætla verður að það sé til hagsbóta fyrir þá er koma að málinu að málið sé rekið á heimilisvarnarþingi barnsins. Er þá litið til þess að þeir sem best þekkja til barnsins, svo sem félagsmálayfirvöld, barnaverndaryfirvöld, og leikskóla- grunnskóla- og heilbrigðisstarfsfólk sé allt til staðar í viðkomandi dómumdæmi, en þurfi ekki að fara um langan veg til að gefa vitnaskýrslu. Hið sama á við ef barnið þarf að koma fyrir dómara málsins

Með vísan til þess sem að framan greinir er máli þessu vísað frá án kröfu.

Ú R S K U R Ð A R O R Ð

Málinu er vísað frá án kröfu.

S-kvk-nf G-kvk-nf
S-1526/2011

Mál þetta var höfðað með ákæru lögreglustjórans á höfuðborgarsvæðinu, dags. 28. september 2011, á hendur G-kk-þgf P-kk-þgf, Miðtúni 82, Reykjavík. Málið var dómtekið 14. desember sl.

Ákærða er gefið að sök:

I

Umferðarlagabrot með því að hafa:

Aðfaranótt miðvikudagsins 28. apríl 2010 ekið bifreiðinni DK-060 sviptur ökurétti og óhæfur til að stjórna henni örugglega vegna áhrifa ávana- og fíkniefna (tetrahýdrókannabínól í blóði 3,0 ng/ml) vestur Miðhraun í Garðabæ …

Sunnudaginn 27. mars 2011 ekið bifreiðinni NR-635 sviptur ökurétti og óhæfur til að stjórna henni örugglega vegna áhrifa ávana- og fíkniefna (amfetamín í blóði 310 ng/ml) um Korputorg í Reykjavík …

II

Fíkniefnabrot, með því að hafa þriðjudaginn 29. júní 2010, á dvalarstað sínum að Túngötu 43 á Siglufirði, haft í vörslum sínum 9,85 g af marihuana, 0,44 g af tóbaksblönduðu kannabisefni …

Fíkniefnalagabrot með því að hafa í sama skipti og greinir í lið 2 kafla I haft í vörslum sínum 1,28 g af marihuana …

Teljast brot í kafla I varða við 1. og 2. mgr. 45. gr. a og 1. mgr. 48. gr., sbr. 1. mgr. 100. gr. umferðarlaga nr. 50/1987 en brot í kafla II við 2. gr., sbr. 5. og 6. gr., laga um ávana- og fíkniefni nr. 56/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar … nr. 233/2001, sbr. reglugerð nr. 848/2002 …

Ákæruvaldið krefst þess að ákærði verði dæmdur til refsingar, greiðslu sakarkostnaðar, sviptingar ökuréttar og til að sæta upptöku á haldlögðum fíkniefnum og óskilgreindum efnum, sem hald var lagt á, svo og á anabólískum sterum og læknislyfjum.

Ákærði krefst vægustu refsingar er lög leyfa. Verjandi hans krefst þóknunar úr ríkissjóði.

Ákærði játaði framangreind brot öll fyrir dómi. Er játning hans í samræmi við gögn málsins og verður hann sakfelldur samkvæmt því efni ákæru er að framan greinir. Brotin eru réttilega færð til refsiákvæða.

Brot ákærða gegn 45. gr. umferðarlaga felur í sér ítrekun öðru sinni. Brot hans gegn 48. gr. er ítrekað. Þá hefur ákærði sætt refsingum fyrir auðgunarbrot og fíkniefnalagabrot. Refsing hans nú er ákveðin fangelsi í tvo mánuði. Þá ber að svipta hann ökurétti ævilangt og dæma hann til að þola upptöku eins og í dómsorði greinir. Ekki er heimilt að mæla hér fyrir um upptöku læknislyfja eða óskilgreindra efna.

Ákærða verður gert að greiða allan sakarkostnað. Þóknun verjanda er ákveðin með útlögðum kostnaði og virðisaukaskatti 140.000 krónur. Annar sakarkostnaður nemur samtals 304.098 krónum.

J-kk-nf F-kk-nf héraðsdómari kveður upp dóm þennan.

D ó m s o r ð

Ákærði, G-kk-nf P-kk-nf, sæti fangelsi í tvo mánuði.

Ákærði er sviptur ökurétti ævilangt.

Ákærði sæti upptöku á framangreindum fíkniefnum og anabólískum sterum.

Ákærði greiði þóknun verjanda, 140.000 krónur, og 304.098 krónur í annan sakarkostnað.
S-1722/2011

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 29. nóvember sl., á hendur B-kk-þgf J-kk-þgf, Ystaseli 28, Reykjavík, „fyrir brot gegn áfengislögum, með því að hafa, í húsnæði sem hann hafði á leigu við Bæjarlind 2, í Kópavogi framleitt í söluskyni 938 lítra af gambra, með 12-15% áfengisstyrkleika, og 84 lítra af landa, með 26-43% áfengisstyrkleika, en áfengið fannst við leit lögreglu í húsnæðinu föstudaginn 9. september 2011.

Telst þetta varða við a. lið 2. mgr. 4. gr., sbr. 1. mgr. 27. gr. áfengislaga nr. 75/1998.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á haldlögðum gambra, landa og bruggtækjum samkvæmt heimild í 1. mgr. 28. gr. áfengislaga nr. 75/1998.“

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni. Ákærði hefur ekki áður gerst sekur um refsiverða háttsemi. Verður refsing hans því ákveðin fangelsi í 3 mánuði, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940. Upptæk skulu vera efnið og tæki eins og segir í dómsorði. Ákærði greiði málsvarnarþóknun skipaðs verjanda síns, S-kvk-ef Ý-kvk-ef J-kvk-ef hdl., 75.300 krónur.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, B-kk-nf J-kk-nf, sæti fangelsi í 3 mánuði, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Upptækt skal vera 938 lítrar af gambra, 84 lítrar af landa ásamt þeim ílátum sem vökvinn var í, suðutæki og brunndæla.

Ákærði greiði málsvarnarþóknun skipaðs verjanda síns, S-kvk-ef Ý-kvk-ef J-kvk-ef hdl., 75.300 krónur.

A-kk-nf Í-kk-nf